പരിയാലീസ് മലബാർ ഗ്രാൻഡ് സർക്കസ്

കേരളത്തിലെ ആദ്യ സർക്കസ് കമ്പനിയാണ് പരിയാലീസ് മലബാർ ഗ്രാൻഡ് സർക്കസ്. കീലേരി കുഞ്ഞിക്കണ്ണന്റെ ശിഷ്യനായ പരിയാലി കണ്ണനാണ് ഇതിന്റെ തുടക്കക്കാരൻ.

ഈ സർക്കസ് കമ്പനിക്ക് പരിയാലീസ് മലബാർ ഗ്രാൻഡ് സർക്കസ് എന്ന് പേര് നൽകുന്നതും, 1904 ഫെബ്രുവരി 20ന് ആദ്യ പ്രദർശനം ഉദ്ഘാടനം ചെയ്യുന്നതും ഗുരുവായ കീലേരി കുഞ്ഞിക്കണ്ണനാണ്. കണ്ണൂർ ജില്ലയിലെ തലശ്ശേരിയിൽ ചിറക്കര വയലിൽ ആയിരുന്നു ആദ്യ പ്രദർശനം. ഇതിലെ ഏക വനിത കുന്നത്ത് യശോദ ആയിരുന്നു.

മൃഗങ്ങളെ ഉപയോഗിച്ചുള്ള പ്രദർശനങ്ങൾക്കും അഭ്യാസങ്ങൾക്കും പകരം കായികാഭ്യാസത്തിന് മുൻതൂക്കം നൽകിയ സർക്കസ് കമ്പനി ആയിരുന്നു പരിയാലിയുടേത്.

രണ്ട് വർഷം മാത്രമേ ഈ കമ്പനി പവർത്തിച്ചുള്ളൂ. വിദേശികൾ ഉൾപ്പടെയുള്ള മികച്ച കലാകാരന്മാരും മൃഗപരിശീലകരും ഒക്കെയായി മറ്റ് സർക്കസ് കമ്പനികൾ വളർന്നപ്പോൾ, അവരോട് പിടിച്ച് നിൽക്കാനാവാതെ പരിയാലീസ് മലബാർ ഗ്രാൻഡ് സർക്കസ് 1906 ൽ പ്രവർത്തനം അവസാനിപ്പിച്ചു. തമിഴ്നാട് കുംഭകോണത്ത് ആയിരുന്നു അവസാന പ്രദർശനം.

 അവലംബം 

വർഗ്ഗം:സർക്കസ്